b'\n_START_ARTICLE_\nSre\xc4\x8dko Huth\n_START_SECTION_\n\xc5\xbdivljenje\n_START_PARAGRAPH_\nMladost je pre\xc5\xbeivel v Radovljici in Podkorenu. \xc5\xa0tudiral je v ljubljanskem bogoslovju, 5. julija 1931 je bil posve\xc4\x8den v duhovnika. Kot kaplan je deloval v Ko\xc4\x8devski Reki, v Gorjah pri Bledu, v Morav\xc4\x8dah (od 1933), v \xc4\x8crnomlju (od 1935) in v Polju pri Ljubljani. Zatem je bil katehet (verou\xc4\x8ditelj) v \xc5\xa0entvidu nad Ljubljano._NEWLINE_Leta 1941 se je zaradi nem\xc5\xa1ke okupacije umaknil v Ljubljano, nato pa se je preselil v \xc5\xa0entjo\xc5\xa1t nad Horjulom oziroma k podru\xc5\xbenici sv. Ane v Butajnovi._NEWLINE_Jeseni 1943 se je zopet preselil na gorenjsko stran meje, kjer je v medvojnih razmerah opravljal duhovni\xc5\xa1tvo slu\xc5\xbebo._NEWLINE_18. oktobra 1943 so ga partizani, preoble\xc4\x8deni v nem\xc5\xa1ke uniforme aretirali, ko se je z vozom peljal na Koprivnik. Po hudem mu\xc4\x8denju so ga umorili 19. oktobra 1943. Pokopan naj bi bil blizu Jereke v Bohinju, kjer so na\xc5\xa1li okostnjak._NEWLINE_Zaradi svoje zvestobe veri in duhovni\xc5\xa1ki slu\xc5\xbebi je predlagan za mu\xc4\x8denca.'